Bajarekê Kelarî yê şaristanê Silêmanî yê Başûrê Kurdîstanî de wesayîtêk dîya bombayan ver. Hêriş de 4 kesan dinyaya xo bedilnaye.
Dîya zanayene ke hêriş pê droneyanê çekdaran (SÎHA) ame kerdene. Goreyê çimeyanê herêmîyan wesayît dewa Berlutî de ame hedefkerdene.
Ame parekerdene ke wesayît de 5 kesan ra 4 kesan dinyaya xo bedilnaye û 1 kes/e zî birîndar bîyo/a.
Nêzanîyeno ke hêriş hetê kamyew welatî ra ameyo kerdene.
Selahîyetdaran derheqê hêrişî de hema eşkerayîyêke nêdaye.
